AQShning Florida shtatida, Edjuoter shahrida uzoq bo‘lmagan hududda ikkita yengil motorli samolyot o‘zaro to‘qnashib ketdi. Bu haqda Florida Today xabar tarqatdi. Ushbu hodisa oqibatida uchuvchilarning ikkisi ham halok bo‘lgan. Guvohlarning ma’lumotlariga ko‘ra, ushbu samolyotlar birgalikda uchishga chiqqandi. Manevrlarning birini amalga oshirish vaqtida ular to‘qnashib ketgan. Aniqlangan ma’lumotlarga ko‘ra, Cessna 170 va Grumman American AA5B rusumli samolyotlar to‘qnashgan. Samolyotlarda uchuvchilardan boshqa hech kim bo‘lmagan.